
תענית כ ע"א



טקסט הדף



 ועכשיו ירדו גשמים נכנס לבית המרחץ בשמחה עד שהאדון נכנס בשמחתו לבית המרחץ נקדימון נכנס לבית המקדש כשהוא עצב נתעטף ועמד בתפלה אמר לפניו רבונו של עולם גלוי וידוע לפניך שלא לכבודי עשיתי ולא לכבוד בית אבא עשיתי אלא לכבודך עשיתי שיהו מים מצויין לעולי רגלים מיד נתקשרו שמים בעבים וירדו גשמים עד שנתמלאו שתים עשרה מעינות מים והותירו עד שיצא אדון מבית המרחץ נקדימון בן גוריון יצא מבית המקדש כשפגעו זה בזה אמר לו תן לי דמי מים יותר שיש לי בידך אמר לו יודע אני שלא הרעיש הקב''ה את עולמו אלא בשבילך אלא עדיין יש לי פתחון פה עליך שאוציא ממך את מעותיי שכבר שקעה חמה וגשמים ברשותי ירדו חזר ונכנס לבית המקדש נתעטף ועמד בתפלה ואמר לפניו רבונו של עולם הודע שיש לך אהובים בעולמך מיד נתפזרו העבים וזרחה החמה באותה שעה אמר לו האדון אילו לא נקדרה החמה היה לי פתחון פה עליך שאוציא ממך מעותיי תנא לא נקדימון שמו אלא בוני שמו ולמה נקרא שמו נקדימון שנקדרה חמה בעבורו תנו רבנן שלשה נקדמה להם חמה בעבורן משה ויהושע ונקדימון בן גוריון בשלמא נקדימון בן גוריון גמרא יהושע נמי קרא דכתיב {יהושע י-יג} וידם השמש וירח עמד וגו' אלא משה מנלן אמר רבי אלעזר אתיא אחל אחל כתיב הכא {דברים ב-כה} אחל תת פחדך וכתיב התם {יהושע ג-ז} אחל גדלך רבי שמואל בר נחמני אמר אתיא תת תת כתיב הכא אחל תת פחדך וכתיב התם {יהושע י-יב} ביום תת ה' את האמרי רבי יוחנן אמר אתיא מגופיה דקרא {דברים ב-כה} אשר ישמעון שמעך ורגזו וחלו מפניך אימתי רגזו וחלו מפניך בשעה שנקדמה לו חמה למשה: וכן עיר שלא ירדו עליה גשמים כו': אמר רב יהודה אמר רב ושתיהן לקללה {איכה א-יז} היתה ירושלם לנדה ביניהם אמר רב יהודה אמר רב לברכה כנדה מה נדה יש לה היתר אף ירושלים יש לה תקנה {איכה א-א} היתה כאלמנה אמר רב יהודה לברכה כאלמנה ולא אלמנה ממש אלא כאשה שהלך בעלה למדינת הים ודעתו לחזור עליה {מלאכי ב-ט} וגם אני נתתי אתכם נבזים ושפלים אמר רב יהודה לברכה דלא מוקמי מינן לא רישי נהרי ולא גזיריפטי {מלכים א יד-טו} והכה ה' את ישראל כאשר ינוד הקנה במים אמר רב יהודה אמר רב לברכה דאמר רבי שמואל בר נחמני אמר רבי יונתן מאי דכתיב {משלי כז-ו} נאמנים פצעי אוהב ונעתרות נשיקות שונא טובה קללה שקילל אחיה השילוני את ישראל יותר מברכה שבירכן בלעם הרשע אחיה השילוני קללן בקנה אמר להם לישראל והכה ה' את ישראל כאשר ינוד הקנה מה קנה זה עומד במקום מים וגזעו מחליף ושרשיו מרובין ואפילו כל הרוחות שבעולם באות ונושבות בו אין מזיזות אותו ממקומו אלא הולך ובא עמהן דממו הרוחות עמד הקנה במקומו אבל בלעם הרשע בירכן בארז שנאמר {במדבר כד-ו} כארזים (עלי מים) מה ארז זה אינו עומד במקום מים ואין גזעו מחליף ואין שרשיו מרובין אפילו כל הרוחות שבעולם נושבות בו אין מזיזות אותו ממקומו כיון שנשבה בו רוח דרומית עוקרתו והופכתו על פניו ולא עוד אלא שזכה קנה ליטול הימנו קולמוס לכתוב בו ספר תורה נביאים וכתובים תנו רבנן לעולם יהא אדם רך כקנה ואל יהא קשה כארז מעשה שבא רבי אלעזר (בן ר') שמעון ממגדל גדור מבית רבו והיה רכוב על החמור ומטייל על שפת נהר ושמח שמחה גדולה והיתה דעתו גסה עליו מפני שלמד תורה הרבה 

רש"י



 ועכשיו ירדו גשמים. בתמיה: בוני שמו: נקדרה. זרחה לשון מקדיר שהיתה חמה קודרת ברקיע וזורחת פירטוצ''ר בלע''ז: הכי גרסינן. נקדימון בן גוריון הא דאמרן: אתיא אחל אחל. כתיב במלחמת יהושע (יהושע ג) אחל גדלך ובמלחמת משה כתיב (דברים ב) אחל תת פחדך מה יהושע נקדמה לו חמה במלחמתו כדכתיב בהדיא אף משה כן שכן דרך הכתובין למד סתום מן המפורש ברמז בדיבור דומה לחבירו וגזירה שוה אחת מן י''ג מדות שניתנו לו למשה מסיני ובתחילת סיפרא מפורש: שתיהן לקללה. אקרא קאי האי דכתיב על עיר אחת אמטיר ועל עיר אחת לא אמטיר שניהם לקללה אותה שימטיר עליה רוב גשמים שמקלקלין את התבואה ואת שלא ימטיר אין גשמים ואין תבואה גדילה אשר לא תמטיר עליה מוסב הדבר על העב שהעב בלשון נקיבה דכתיב (מלכים א ית) הנה עב קטנה ככף איש עולה מים: ולא אלמנה גמורה. דהא לא כתיב אלמנה אלא היתה כאלמנה כאשה העומדת באלמנות חיות על בעלה שהלך ועתיד לחזור: דלא מוקמי מינן רישי נהרי. מוכסין: גזיריפטי. סרדיוטין מרוב בזיון: ונעתרות נשיקות שונא. נעתרות לשון הפך כדאמרינן במסכת סוכה (דף יד.) ויעתר לו מה עתר זה מהפך את התבואה פורקא בלע''ז אי נמי נעתרות לשון רבוי וייתור אינקרי''ש בלע''ז כמו העתרתם עלי דבריכם (יחזקאל לה): בירכן בארז. כארזים עלי מים (במדבר כד): ארז זה אינו עומד. במקום מים כו'. ואע''ג דכתיב בקרא כארזים עלי מים ההוא לאו בלעם קאמר ליה דבלעם אמר כארזים והמלאך השיבו עלי מים וכן כולהו דבלעם אמר כנחלים דזימנין מתייבשין וקאמר ליה המלאך נטיו דאין יבישין לעולם והיינו דכתיב ויהפוך ה' אלהיך לך את הקללה לברכה על ידי מלאך שהושיבו על ידי מלאך: ואפילו כל הרוחות. שאינן קשות: רוח דרומית. היא קשה כדאמרינן (ב''ב ד' כה:) אילמלא בן נץ שמעמידה אין כל בריה יכולה לעמוד מפניה שנאמר המבינתך יאבר נץ יפרש כנפיו לתימן: ומטייל. לשמוח: 

תוספות



 נקדרה. כמו מקדר בהרים (עירובין נח.) כלומר שמנקב הרקיע: גזיריפטי. פירוש סרדיוטין ושוטרי העם במקל: ונעתרות נשיקות שונא. פירוש כלומר נאמנים פצעי אוהב וחילופיהן בשונא ונעתרות לשון הפוך בעתר פורק''א בלע''ז שמהפכין בה את התבואה והכי פשטיה דקרא פצעי אוהב נאמנים שהוא עושה לטובה אפילו כשמכה חבירו מתכוין לטובה ונשיקות שונא הם להיפך שעושה הכל לרעה וי''מ פשטיה דקרא הכי נאמנים פצעי אוהב ונעתרות נשיקות שונא כלומר ונעתרות לשון ריבוי כלומר נשיקות שונא דומים הם למשא כלומר הם מרובות ולמשא לעולם וי''מ הכי כשאוהבים עושים מריבה ושונאים זה את זה השנאה נאמנה והכי פירוש נאמנים פצעי אוהב הפצעים זהו השנאה שבין אוהבים הם נאמנות ונעתרות נשיקות שונא פי' דכששונאים עושים שלום זה לזה השלום והפשרה שביניהן אמנה וקיימת והיינו נעתרות נשיקות שונא כלומר נשיקות שונא נעתרות: מה ארז זה. פירוש דאע''ג דכתיב ביה בקרא עלי מים ההוא לאו בלעם קאמר ליה אלא מלאך וכן כולהו בלעם אמר כנחלים ומלאך אמר נטיו דאינן מתייבשים וכן עלי נהר: 

רבינו חננאל

ומפני שנקדמה לו חמה נקרא נקדימון. והמטרתי על עיר אחת ועל עיר אחת לא אמטיר.



אמרו שתיהן לקללה. זו שגשמיה מרובין יותר מראי מטשטשין הארץ ואינה עושה פירות. ומי שגשמיה נעצרים אינה מצמחת.



היתה ירושלם לנדה. לברכה שיש לה היתר לבעל כנדה. היתה כאלמנה שגער בה בעלה. לא אלמנה ממש.



נבזים ושפלים לברכה שאין מהן שרים למלחמה ולהשתמש אותם לעבודת המלך.



קנה במים שרשיו מרובים וגזעו מחליף הולך ובא עם הרוחות כו'.





רבינו גרשום

וכן עיר שלא ירדו עליה גשמים ועל האחרת ירדה ואותה העיר שלא ירדה עליו מתענה:



שתיהן לקללה. אותה שלא ירדה עליה ואותה שירדה עליה ושתיהן מתענות. דלא מוקמי מינן גזי ריפטי ולא מיגרו (פי) [בן]:



כארזים עלי מים הוא אמר כארזים*)עי' תוס' ד"ה מה ארז. ורוח הקודש משיבה עלי מים שגזעו מחליף:





ריטב"א

מתני׳‎ וכן עיר שלא ירדו עליה גשמים כדכתיב והמטרתי על עיר אחת ועל עיר אחת לא אמטיר הא ודאי לא נסבי׳‎ להאי קרא בכדי אלא ללמד שבמשנתי׳‎ דומה לכתוב שלא ירדו גשמים של עיר זאת אבל וירדו על סביבותיה וא״כ תמה על עצמך סביבותיה מתענות כלל אם על צרות חביריהם אין להם להתריע אלא בפה בלבד כדתנן על אלו מתריעין בשבת על עיר שהקיפוה עובדי כוכבים ומזלות וכו׳‎ וההיא התרעה בפה דשופרות בשבת ליכא ואף בחול נמי כדבעי׳‎ למימר קמן ואין לומר דההי׳‎ לרחוקי׳‎ שבהפרכי׳‎ והא דהכא לסביבותיה אלא מכה דהא ודאי כל שאין לו חלק בצרה אלא שמצטער על צרת אחיו בית ישראל אין הפרש בין רחוק לקרוב וההיא בהפרכיא אחרת היא שהרי הצרות התם צרות יחידות הן שאין שיתוף בהן לאחרים כלל ומכה שאינה מהלכת ואין להפריש בהן בין הפרכי׳‎ להפרכיא ואם נפשך לומר דמתני׳‎ דהכא על צרת עצמו הוא שהגשמים שלהם היו לקללה וכדאמר רב יהודא בש״ס אהאי קרא ושתיהן לקללה תקשי לך א״כ למה אין מתענין ומתריעין על רוב הטובה אף התרעה ולא תעני׳‎ כלל לא ליעבדו ויש מתרצין דמתני׳‎ ודאי בשירדו גשמי׳‎ לסביבותיה של ברכה ומתעני׳‎ על צרת אחיהם ואע״פ ששנינו על אלו מתריעין בשבת כו׳‎ ואין שם אלא צעקה שאני התם שבעלי הצרה עצמן אין מתעני׳‎ ולא מתריעין עצמן א״כ די לאחרים שיצעקו עליהם בלבד אבל במשנתי׳‎ שבעלי הצרה מתענין ומתריעין יש לסביבותיהם ליטול חלק בצערם להתענות או להתריע בשופרות למר כדאית ליה ולמר כדאית ליה ואין הדעת נוחה בתירוץ זה דמתני׳‎ דהתם שאין בעלי הצרה מתענין ומתריעין על עצמן אינו מחמת יאוש דעת ומיעוט חשש שא״כ אף לצעוק בפה אין לנו עליהם וחייבין הם להוסיף עליהם מכות כענין שאמר הכתוב ואם תלכו עמי בקרי וכו׳‎ אלא הטעם לפי שאין להם פנאי ושהות מפני דחק הצרה וכמו שמוכיח מפרטי הצרות שהזכיר התנא שהם כלם מן הזה וכיון שיש עלינו חובה להתענות על צרת אחינו כ״ש שהיה לנו להתענות ולהתריע יותר כשבעלי הצרה אין להם פנאי לבקש רחמים על עצמן כשבעלי הצרה מתענין ומתריעין על צרתם ואחרים מן הגאונים ז״ל פי׳‎ שאין לגזור לעולם תענית ולא התרעה על הצבור מפני צרת אחרים שאין להסתלק בצרה ההיא ולא פחד שהגיע אליהם ודי להם בצעקה בפה בלבד דמתני׳‎ דעל אלו מתריעין בשבת אבל חייבים לצעוק בפה ואפילו בשבת ובלבד כהנהו שאין להם פנאי להתענות ולהתריע על צרתם אבל כשיש להם פנאי די לאחרים שיצעקו עליהם בפה בחול בלבד אבל לא בשבת והיינו דפריט התם תנא הנהו וכשאמרו במשנתינו שסביבותיה מתענות או מתריעו׳‎ בשופרות אינו מפני צרת אחיהם בלבד אלא שיש להם לרתת על עצמן שלא תחול עליהם המכה ההיא ויש להם לזרז את עצמן כיון שהם סביבותיה באותה הפרכיא וקרוביה להיו׳‎ באותה גזירה ואף על פי שפירשנו למעלה דמתני׳‎ בשסביבותיה ירדו להם גשמי׳‎ כענין שכתו׳‎ לא שירדו להם גשמים כדי צרכם וכענין הנוהג שא״כ למה לא פי׳‎ התנא וכן ב׳‎ עיירות בא׳‎ ירדו גשמים ובא׳‎ לא ירדו גשמים אלא ודאי שירדו להם קצת גשמים והוא בודאי זמן גזרה לעיר שלא ירדו עליה גשמים כלל כדכתיב לעיל וגם אלו שירדו להם קצת יש להם לחוש שמא הם בכלל הגזרה וימנעו מהם עד שיעבור זמנה של רביעה ואפשר ג״כ שילקו בכללם שאינם צדיקים כ״כ לנהוג נפשם מן המכה וממדת הדין של מכה כללית של עיר א׳‎ או תחום א׳‎ פעמים שאף מי שלא יתחייב לגמרי מעצמו לוקה בכללם אם אינו צדיק גמו׳‎ ולפי זה הוצרך הב״ה לומ׳‎ על מכת בכורות ועברתי בארץ מצרים אני ולא מלאך כדי להציל ישראל שלא ילקו בכללם מפני חמת המשחית ושמא החלה המכה באחיהם ותגמור בהם מ״מ כיון שעדין לא החלה בהם המכה דיין בתענית או בהתרעה בשופר ולא שיתריעו ויתענו כבעלי הצרה עצמה. וזה נראה נכון:



וא״ת והיאך אפשר לפרש שסביבותיה לא ירדו להם גשמים של קללה דהא תנא קרא דנסיב ללמד על דין סביבותי׳‎ הוא ורב יהודה פריש בש״ס אקר׳‎ ושתיהן לקללה וי״ל דרב יהודה אקר׳‎ קאי למדרשיה משו׳‎ דכתיב בסופיה חלקה א׳‎ תמטר וחלקה אשרי לא אמטיר עליה תיבש משמע דשתיהן לקללה ורב יהודה קר׳‎ בעלמא דריש איידי דאיירי ביה תנא ולאו דמתני׳‎ מיירי בהכי דא״כ הוה לתנא למנקט בהדיא. עוד י״ל דודאי שתיהן לקללה שסביבותיה נתקללו ברבוי גשמים וכשמתענין לא על רעה זו שהרי אין מתענין על רוב הטובה אלא כיון שרואים אחיהם מצער עוצר גשמים והם ג״כ עליהם גזרה מצד אחר יש להם לחוש שמא אף עליהם תחול הצרה האחרת אבל לפי שעדין אינם באותה צרה אין מתענין ומתריעי'. ומ״מ הרי כל א׳‎ סימן לחברתה שיש עליהם גזרת שמים. ומראשון יותר נכון. והא דקתני אותה בני העיר מתענה ומתרעת בדין הוא דמיסתייה דליתני אותה העיר מתרעת לפום מאי דפרוך דתענית בכלל הכרעה אלא דאיידי דבעי למתני וכל סביבותי׳‎ מתענות ולא מתריעות נקט בריש׳‎ בהדיא מתענה ומתרעת ור׳‎ עקיבא אומר מתריעות ולא מתענות וזה ודאי הוצרך לפ׳‎ ולא מתענות שלא נאמר שיש תענית בכלל התרעה. מי׳‎ אין זו ראיה אלינו שיש לומר דאיידי דקתני ת״ק מתענות ולא מתריעות נקט ר׳‎ עקיבא מתריעות ולא מתענות ומשמע ודאי דלכ״ע תענית לחודיה חמור מהתרעה לחודיה ור׳‎ עקיבא להקל בא כי דיין להתריע בשופר ונראה כשמתריעות בשופרות בלא תענית אינו על סדר כ״ד ברכות שלא תקנום אלא בתענית אלא שאומר דברי תחנוני׳‎ וצעקה מעין הצרה ומתריעי׳‎ ובירוש׳‎ פי׳‎ דת״ק סבר שכן בי״ה מתעני׳‎ ולא מתריעים ור׳‎ עקיבא סבר שכן בר״ה מתריעי׳‎ ולא מתענין וזה סיוע לפי׳‎ שכתבנו למעלה שאף סביבותיה מפני חשש עצמן מתענות או מתריעות מפני פחד הש׳‎ וגזרתו וזה דומה למה שאנו מתעני׳‎ בי״ה. ומתריעות בר״ה מפני יראת הדין וזה שהביאו ראיה משם כי די למי שאינו בצרה אלא למי שמתיירא ממנה בתענית או בהתרעה ואין הלכה כרבי עקיבא כי יחידאה הוא:





תוספות רי"ד

ת"ר כשם שנקדמה לו חמה ליהושע כך נקדמה לו חמה למשה ולנקדימון בן גוריון. אי קשיא אמאי לא מני חזקיהו ויעקב י"ל שלחזקיהו היה תשלומין ליום שקיצר במות אחז כדכתיב הנני משיב את צל המעלות אשר ירדה בימי אחז וכן ביעקב שמה ששקעה בעבורו זרחה בעבורו אבל אלו הג' הי' בלא תשלומין:





מהרש"א - חידושי הלכות

גמרא אהובים בעולמך כו' וכשם שעשית לי נס זה כך תעשה לי באחרונה מיד כו' אמר רב יהודה אמר רב לברכה כו' ירושלים יש לה היתר כו':


בפרש"י בד"ה שתיהן לקללה כו' אשר לא אמטיר עליה מוסב הדבר על העב כו' ובד"ה ונעתרות כו' במסכת סוטה ויעתר לו מה עתר זה כו' כצ"ל:





מהרש"א - חידושי אגדות

ואמר  שנכנס לבית המרחץ כו'. אפשר שעשה זה דרך לגלוג שהם לא היה להם מים לשתות שהוצרכו לתת לו י"ב ככרי כסף והוא יש לו גם היום מים למרחץ וכיוצא בזה שא"ל נקדימון 2תן2 לי דמי מים יותר שיש לי בידך כו'. גם שמעולם לא הבטיחו ההגמון (מעולם) ע"כ דרך לגלוג א"ל כן כשם שאתה היית מבקש ממני דמי המים גם אני מבקש ממך דמי מים יותר כו': 


וא"ל  יודע אני שלא הרעיש הקב"ה כו' יש לי פתחון פה כו' שכבר שקעה חמה כו'. דבריו סותרין לכאורה שאמר בשבילך הרעיש הקב"ה כדי שיהא פטור מלשלם דמי המים ושוב קאמר שכבר שקעה חמה וגשמים ברשותי ואין אתה פטור מדמי המים וי"ל דה"ק דודאי נתקבלה תפלתך שירדו הגשמים למלאות הבורות מיהו לא באו ברשותך בעוד יום רק ברשותי אחר ששקעה החמה שלא אפסיד דמי המים שהלויתך ולטובתי גם כן ירדו למלא בורות שלי ודקאמר ההגמון שכבר שקעה החמה אע"ג דלפי דעת האומות הלילה הולכת אחר יום שלפניו מ"מ בא בטענה דממ"נ הוא דלפי דעתי אין אותו יום כלל בכלל ואם לפי דעתך עד ועד בכלל הרי כבר שקעה חמה ולפי דעתך דהיום הולך אחר הלילה וזה יום אחר הוא כיון ששקעה חמה. וז"ש בתפלתו שניה 2הודע2 שיש לך אהובים בעולמך וכשם שעשית לי נס בראשונה כך עשה לי נס באחרונה כו'. ר"ל דבנס הראשון עדיין לא הודעת שיש לך אהבה עמנו כי ההגמון אומר שכבר שקעה חמה וברשותו ירדו ולא יפסוד דמי מימיו ועתה תעשה לי נס בשניה שתזרח החמה ואז יודע שיש לך אהבה עמנו וברשותי ירדו ונראה דהיינו נס שעמדה לו חמה ולא שקעה בזמנה דומיא דמשה ויהושע בסמוך דלולי תפלתו היתה שוקעת קודם פיזור עננים ולא היתה שוהה ביאתה אבל פיזור עננים גופיה לא הוה נס כ"כ: 


נקדה  להם חמה עבורן משה ויהושע כו'. מפורש פרק אין מעמידין: 


ושתיהן  לקללה כו'. מפורש פ"ק: 


היתה  ירושלים לנדה ביניהם כו' לברכה כנדה כו'. לעיל מיניה בהך פרשתא כתיב כה"ג חטא חטאה ירושלים על כן לנידה היתה גו' ולא דרשו כן משום דההוא איכא לפרשו מלשון נע ונד וכפרש"י והתרגום שם דהיינו שיהיו מטולטלים וגולים אבל לנדה ביניהם לא משמע לפרש מלשון נד וטלטול אלא לנדה ממש וכ"ה בתרגום ורש"י שם: 


היתה  כאלמנה לברכה כאלמנה ולא כו'. מפורש במדרש כאלמנה ולא אלמנה גמורה שתלך ותנשא לאחר ולא א"א שתקח מנכסי בעלה והיינו כאשה שהלך בעלה למדינת הים כו' ועיין בפ' חלק בזה: 


וגם  אנכי נתתי אתכם נבזים גו'. לברכה דלא מוקמינן כו' בסיפא דקרא מסיים ושפלים לכל העם וגו' ר"ל דודאי בעיני המלכים והשרים לא יהיו שפלים ונבזים גם בגלות כדמוכחי קראי אלא בעיני כלל העם והמון גוים יהיו שפלים ונבזים וע"כ המלכים והשרים לא מוקמי מינייהו גזירפטי ורישי נהרא דלא יצייתו המון גוים לדבריהם כיון דשפלים הם בעיניהם וזהו לטובתן של ישראל דאילו המנויים גזירפטי ורישי נהרא שהם אומניות מבוזים מאד: 


נאמנים  פצעי וגו' עד ולא עוד אלא שזכה קנה לכתוב בו ס"ת כו'. מפורש פ' חלק:





רש"ש

רש"י ד"ה שתיהן לקללה. אשר לא תמטיר עליה מוסב כו'. כצ"ל:





הגהות יעב"ץ

אילו לא נקדרה כו' שנקדרה. נ"ב רש״י ותוס׳ גרסי הכי. ובסמוך איתא נקדמה אבל בשאר דוכתי גרסינן נקדה:


שם ודעתו לחזור "עליה". צ״ל אליה:


שם כיון שנשבה בו רוח דרומית עוקרתו כו'. נ"ב אע"ג דכתיב בצדיק כארז בלבנון ישגה. ההוא שאני דכתיב ביה ישבעו עצי ה' ארזי לבנון אשר נטע דל״ל עקירה:





בן יהוידע

רִבּוֹנוֹ שֶׁל עוֹלָם, הוֹדַע שֶׁיֵּשׁ לְךָ אֲהוּבִים בְּעוֹלָמְךָ. קשה והלא נודע זה בנס הראשון שירדו גשמים?
ונראה לי בס"ד אותו נס אינו ניכר שנעשה בעבור אהבה כי היה מוכרח להיות שאם לא היו גשמים יורדין היה מפסיד נקדימון סך גדול בשביל ישראל אבל נס השני אם לא היה נעשה לא היה נקדימון מפסיד כלום בדין יען כי טענת ההגמון היא טענת ספק האיך יוכל לברר שירדו גשמים אחר שקיעת החמה ושורת הדין מחייבת בכל מקום המוציא מחבירו עליו הראיה ורק הנס הועיל שלא נשאר פתחון פה להגמון לדבר כלום ולא עשה תביעה בדינא ודיינא אך ודאי היה זוכה נקדימון משום דטענת ההגמון היא של ספק והמוציא מחברו עליו הראיה ואם כן בנס זה ניכר שנעשה מאהבה.



"הָיְתָה יְרוּשָׁלַיִם לְנִדָּה בֵּינֵיהֶם" (איכה א, יז) אָמַר רַב יְהוּדָה, [אָמַר רַב]: לִבְרָכָה, כְּנִדָּה, מַה נִּדָּה יֵשׁ לָהּ הֶתֵּר, אַף יְרוּשָׁלַיִם יֵשׁ לָהּ תַּקָּנָה. ועוד נראה לי דמיון הנדה לברכה, דהנדה אם תתעבר יפסק דם נידות וכשתלד יתהפך הדם לחלב שהוא מאכל הולד וכן ישראל כשמתעוררין בתשובה אשר התעוררות זו היא נחשבת דמיון הריון אז תפסק הטומאה מהם וכשעושין מצות ומעשים טובים יתהפכו העונות לזכיות כמו הדם שנהפך לחלב ולכך אומרים זה בקינה מפני שדבר זה מסור בידם ואין עושין טוב לעצמן.



כְּאַלְמָנָה וְלֹא אַלְמָנָה מַמָּשׁ. הנה בזה פרשתי בס"ד הפסוק (ירמיהו ד, לא) 'קוֹל בַּת צִיּוֹן תִּתְיַפֵּחַ תְּפָרֵשׂ כַּפֶּיהָ' רוצה לומר כאשר תקונן במגילת איכה תפרש אותיות הכפי"ן כְּאַלְמָנָה ושל כְּאוֹיֵב שלא יבולעו בקריאתם.
ובזה פרשתי (ישעיהו מט, טז) הֵן עַל כַּפַּיִם חַקֹּתִיךְ, רמז בזה על כ"ף של כְּאַלְמָנָה וכ"ף של כְּאוֹיֵב שאמרתי תיבות אלו בתוספת כפי"ן וזה הוכחה שלא אטוש אותך לעולם, אלא חוֹמֹתַיִךְ הם נֶגְדִּי תָּמִיד להחזירם ליושנם, וארמון על משפטו ישב כבראשונה.
ובזה יובן בס"ד מה שאמר דוד המלך ע"ה, (תהלים מז, ב) 'כָּל הָעַמִּים תִּקְעוּ כָף' שלא תבלעו אותו בקריאה בשתי תיבות הנזכרים. ומה שאומרים בקינה (איכה א, א) 'הָיְתָה כְּאַלְמָנָה' אף על פי שהוא דבר טוב כאשה שהלך בעלה למדינות הים ולא נתאלמנה היינו מפני שיוצא מדבר זה חיוב עליהם כשהם מתערבים עם העכו"ם דנמצא בזה דינם כאשה שמזנה תחת בעלה.



(מלכים א' יד, טו) "וְהִכָּה ה' אֶת יִשְׂרָאֵל כַּאֲשֶׁר יָנוּד הַקָּנֶה [בַּמַּיִם]", מַה קָּנֶה זֶה עוֹמֵד בִּמְקוֹם מַיִם. נראה לי בס"ד ישראל הם מקום מים שהם זרע אברהם שהוא בחסד בסוד מים וגזעו מחליף שהם זרע יצחק שהוא בגבורה שתתחלף על ידי המיתוק ושרשיו מרובין שהם זרע יעקב אשר שרשיו מרובין למעלה שאחוז בשלשה פרצופין ושמותיו מרובין כמו שאומרים בכל יום בתפלה 'עֲדַת יַעֲקֹב בִּנְךָ בְכוֹרֶךָ שֶׁמֵּאַהֲבָתְךָ שֶׁאָהַבְתָּ אוֹתוֹ וּמִשִּׂמְחָתְךָ שֶׁשָּׂמַחְתָּ־בּוֹ קָרָאתָ אוֹתוֹ יִשְׂרָאֵל וִישֻׁרוּן' ונמצא שרשיו מרובין. וידוע כי אותיות השם של האדם הם צנורות השפע שלו.



וְלֹא עוֹד, אֶלָּא שֶׁזָּכָה קָנֶה לִטֹּל הֵימֶנּוּ קוּלְמוֹס, לִכְתֹּב בּוֹ סֵפֶר תּוֹרָה נְבִיאִים וּכְתוּבִים. נראה לכן כתיב (משלי ד, ז) 'קְנֵה חָכְמָה קְנֵה בִינָה' והיינו קנה חכמה הוא קנה שכותבים בו תורה וקנה בינה הוא קנה שכותבים בו נביאים וכתובים נמצא זכה קנה לשלש שהם תנ"ך לכן נמשלו בו ישראל שהם עם תליתאי.





בניהו

רִבּוֹנוֹ שֶׁל עוֹלָם, הוֹדַע שֶׁיֵּשׁ לְךָ אֲהוּבִים בְּעוֹלָמְךָ. פירוש בנס השני יתוודע שיש לך אוהבים בעולמך כי אורח שבא לבית בעל הבית והביא לו תבשיל לאכול אינו ניכר שהוא אהוב שלו כי מה שהביא לפניו הוא דבר מוכרח דאי אפשר להניח האורח ברעב אבל אם הביא לו מותרות שהביא לו שני מיני תבשיל ניכר שהוא אהוב שלו וכן כאן נס הראשון להביא מטר למלאות המעיינות הוא דבר הכרחי שאם לא היה יורד מטר היה מתחייב בי"ב ככרי כסף וגם לא היה בזה קדוש השם ואם כן אינו ניכר בנס של המטר שהיה בסוף אהוב.
אך בנס השני ניכר שהוא בסוג אהוב יען כי נס הראשון די לו להנצל מחיוב י"ב ככרי כסף וגם נעשה בו קדוש השם שאם לא היה נעשה הנס השני של זריחת השמש לא היה יכול להוציא ממנו בדין את הכסף וגם הכל יודעים ומודים שהמטר ירד בשביל ישראל ונעשה קדוש השם ורק היה ההגמון מערער ועושה עמו טענה בדין ויהיה צריך לדון עמו והגם דודאי היה נוצח נקדמון עם כל זה היה לו כאב הראש לעמוד עמו בדין אך בנס השני ניצול מן דין ודברים ואין להגמון פתחון פה לדבר כנגדו והיה לו מנוחה גדולה בזה הנה בזה ניכר שנקדמון לפני המקום ברוך הוא הוא בסוג אהוב.


שְׁלֹשָׁה, נָקְדָה לָהֶם חַמָּה, וְאֵלּוּ הֵן: מֹשֶׁה, וִיהוֹשֻׁעַ, וְנַקְדִּימוֹן בֶּן גּוּרְיוֹן. נראה לי בס"ד אותיות השלשה [640] בה־א הידיעה כי היו ידועים ומפורסמים בדורם עולה מספר שמש [640] כי יתחברו ב' ההי־ן עם למ־ד ויהיה מ' ואז הוא אותיות שמש רמז כי להשלש צדיקים הידועים נעשה להם נס בשמש.


אֵימָתַי "וְרָגְזוּ וְחָלוּ מִפָּנֶיךָ" (דברים ב, כה)? בְּשָׁעָה שֶׁנִּקְדְּמָה לוֹ חַמָּה לְמֹשֶׁה! קשה היכא רמיז חמה באומרו מִפָּנֶיךָ? ונראה לי בס"ד דאמרו רז"ל (בבא בתרא עה.) פני משה כפני חמה נמצא באומרו מִפָּנֶיךָ נרמזה החמה כי פני משה הם כפני חמה.


טוֹבָה קְלָלָה שֶׁקִּלֵּל אֲחִיָּה הַשִּׁילוֹנִי אֶת יִשְׂרָאֵל, יוֹתֵר מִבְּרָכָה שֶׁבֵּרְכָן בִּלְעָם הָרָשָׁע. נראה בס"ד דדריש (משלי כז, ו) 'נֶאֱמָנִים' לשון גידול כמו כַּאֲשֶׁר יִשָּׂא הָאֹמֵן אֶת הַיֹּנֵק (במדבר יא, יב). והענין כאן הוא כמו שאמרו (ערכין טז:) אָמַר רַבִּי יוֹחָנָן בֶּן נוּרִי: מֵעִיד אֲנִי עָלַי שָׁמַיִם וָאָרֶץ שֶׁהַרְבֵּה פְּעָמִים לָקָה עֲקִיבָא בֶּן יוֹסֵף עַל יָדִי שֶׁהָיִיתִי קוֹבֵל עָלָיו לִפְנֵי רַבָּן גַּמְלִיאֵל וְכָל־שֶׁכֵּן שֶׁהוֹסִיף בִּי אַהֲבָה, לְקַיֵּם מַה שֶּׁנֶּאֱמַר: אַל תּוֹכַח לֵץ פֶּן יִשְׂנָאֶךָּ (משלי ט, ח) עיין שם.
וכן כאן נֶאֱמָנִים פִּצְעֵי אוֹהֵב רוצה לומר הפצעים שיהיו מן האוהב נאמנים כלומר מגדלים האהבה להמוכיח וכמו שאמר רבי יוחנן בן נורי אף על פי שהיה מוכיח עקיבא בן יוסף על ידי היה מוסיף בי אהבה ולכך בקללה זו שקללם (מלכים א' יד, טו) כַּאֲשֶׁר יָנוּד הַקָּנֶה סיים עֲלֵי מָיִם שהתורה נקראת מים והם יהיו נדים בגלות בעבור שלא תזוז התורה מהם ולכן שמחו ישראל בדברים אלו של הנביא כי ידעו שהגלות הוא מוכרח להם ושמחו בדבריו שאמר יָנוּד הַקָּנֶה עֲלֵי מָיִם שיוצא מדברים אלו שלא תזוז התורה מהם.
אך נַעְתָּרוֹת נְשִׁיקוֹת שׂוֹנֵא והיינו נַעְתָּרוֹת לשון רבוי כמו (יחזקאל לה, יג) הַעְתַּרְתֶּם עָלַי דִּבְרֵיכֶם אֲנִי שָׁמָעְתִּי והכונה כי הנשיקות אלו הברכות מאחר שהם יצאו מפי השונא הם מגדילים ומרבים את השנאה וכן ישראל אף על פי ששמעו ברכות שברכם בלעם כיון דברור להם שהוא בעל כרחו הוסיפו והרבו שנאה יותר כי אמרו: זה שונא איך יברכנו? אלא ודאי כונתו היתה לקלל ולומר הפך הברכות ורק בעל כרחו הוציא מפיו ברכות! וכאשר היה כן באמת ונמצא נתגלית בזה רעת לבבו לכך נעתרה ורבה השנאה ששנאוהו ישראל.


אֲבָל בִּלְעָם הָרָשָׁע בֵּרְכָן בְּאֶרֶז, שֶׁנֶּאֱמַר: (במדבר כד, ו) "כַּאֲרָזִים". פירש רש"י ז"ל הוא אמר כַּאֲרָזִים והמלאך השיבו עֲלֵי מָיִם (במדבר כד, ו), והקשה מהר"י צרפתי ז"ל והלא מנה שלשה דברים כאן מים וגזעו מחליף ושרשיו מרובין והמלאך השיב עֲלֵי מָיִם דוקא! ותירץ דאם הארז נטוע על המים יהיה אותו ארז גזעו מחליף ושרשיו מרובין ואם כן נכללו כולם בזה הדבר עד כאן דבריו.
ונראה לי לפי זה שפיר אמר עֲלֵי מָיִם ביו־ד ולא אמר עַל מָיִם דידוע יתרון היו־ד בסוף תיבה מורה על רבוי הפעלים כמו הוּא הָיָה אֲבִי כָּל תֹּפֵשׂ כִּנּוֹר וְעוּגָב (בראשית ד, כא) וכן עֲ‍לֵי עָשׂוֹר וַעֲלֵי נָבֶל (תהלים צב, ד) וכן כִּי הֳ' גָּמַל עָלָיְכִי (תהלים קטז, ז) וכן נמי יש יו־ד בסוף תיבה הנקראת יו־ד הרבים כמו אַבְנֵי מַחְצֵב (דברי הימים ב' לד, יא) ולכן אמר כאן עֲלֵי מָיִם הוסיף יו־ד על רבוי הפועליות הנפעלים מצד המים לארז.


עוֹקַרְתּוֹ וְהוֹפַכְתּוֹ עַל פָּנָיו. קשה לשון 'עַל פָּנָיו' אין לו ביאור וכי אילן הארז יש בו פנים ואחור? ונראה לי בס"ד לשון מליצה הוא זה כי פנים הוא לשון חשיבות דחשיבות מכונה בלשון פנים וכיון דנעקר הוא מתייבש ואבדה ואזלא חשיבותו.
ונראה דרמז גם כן בזה הלשון שנאמר הוֹפַכְתּוֹ עַל פָּנָיו שאם תהפך אותיות הארז על פניהם שתקראם למפרע יהיו נקראם זרא כמו וְהָיָה לָכֶם לְזָרָא בפרשת בהעלותך (במדבר יא, כ).


וְלֹא עוֹד, אֶלָּא שֶׁזָּכָה קָנֶה לִטֹּל הֵימֶנּוּ קוּלְמוֹס, לִכְתֹּב בּוֹ סֵפֶר תּוֹרָה נְבִיאִים וּכְתוּבִים. צריך להבין חשיבות זו של קנה שכותבים בו ספר תורה מה שייכות יש לה בדמיון על ישראל?
ונראה לי בס"ד כי הכתיבה בקנה נעשה בה קיום לאותו דבר שכותבין בו שבזה מתאמן ומתחזק קיומו שלא ישתכח וכן כינה הכתוב קיום התורה אצל ישראל שלא תשתכח בכתיבה דכתיב בירמיה (ירמיהו לא, לב) נָתַתִּי אֶת תּוֹרָתִי בְּקִרְבָּם וְעַל לִבָּם אֶכְתֲּבֶנָּה, ונמצא נעשה דמיון בקנה שכותבים בו ספר תורה כדי לשמור קיומו שלא יתאבד לכח הזכרון של התורה שיתקיים ויתחזק אצל ישראל שלא תשתכח מהם כלל.





גבורת ארי

שלשה נקדמה להם חמה נראה לי דמשום הכי נקט נקדמה להן לומר שנקדמה להם פירוש בזכות עצמן לחוד ואע"פ שהנקידה היה צורך טובת כל ישראל שהיו במלחמה עם משה ויהושע בן נון אפ"ה נקדה להן בזכות עצמן בלא סיוע להן זכות ציבור עם זכותן:


שלשה נקדמה להן חמה בפרק ב' דמסכת ע"ג (דף כ"ה) מייתי לה ופירשו בתו' והא דלא חשיב נמי יעקב דשם לא הי' רק תשלומין כדאמרינן שמש ששקעה בעבורו זרחה בעבורו ומהאי טעמא נמי לא חשיב חזקיה שלא היה רק תשלומין ליום שנתקצר בימי אחז והר"ר אלחנן אומר דההוא מעשה דחזקיה לא הי' אלא אות בעלמא שהרי לא עמדהשמש כלל במקום אחד אלא שהלך לאחוריו ובבראשית רבה איכא נמי למ"ד וישם ה' לקין אות מלמד שהעמיד לו גלגל חמה ולפירוש הר"א צריך לומר דבקין נמי החזיר לו גלגל חמה ולא עמד ממש קאמר מיהו אין במשמע בלשון עמד החזיר:


אבל איני יודע מאי קשיא להו להתוס' מהא דיעקב דהתם לא עמדה החמה במקום אחד בלי הליכה כלל כדרכה אלא מיהרה ללכת במרוצה תחת הקרקע שכן דרכה בלילה כדאמר בפרק ט' בפסחים עד שזרחה על הארץ קודם זמנה ולא הי' שם לא עמידה ולא אפילו חזרת הגלגל אלא הליכה כדרכה אבל במרוצה. ונקדימון בן גוריון קשה לי מה ענין ההיא דנקדימון למחשבי' בהדיה ההיא דמשה ויהושע דשם הי' עמידה ממש ולא הליכה אנה ואנה וכדכתיב גבי יהושע וידום השמש ודמשה גמר לה בגזירה שוה מיהושע אבל ההיא דנקדימון לא עמדה כלל במקום אחד אלא שחזרה וזרחה לאחר ששקעה כדאמר מיד נתפזרו העבים וזרחה החמה ומה שהי' לה לילך בלילה תחת הקרקע חזרה לאחורי' והלכה וזרחה על הארץ אבל לא עמדה במקום אחד כלל ואין זה עמידת החמה אלא עמידת ארץ הוא וכל שכן לפירוש הר"א בטעמא דלא חשיב לחזקיה דכל שכן דלא הוה לי' למחשב לנקדימון נמי ויש לומר דמכל מקום כשחזרה לא שקעה מיד אלא שהתה קצת בעמידה במקום אחד כדי שתראה ויהיה ניכרת הזריחה לכל שאילו שקעה מיד לא היה ניכר הזריחה לכל. ועדיין היה פתחון פה לאותו האדון וכיון שבע"כ אי אפשר שתשקע מיד אלא שהתה ממילא תיכף לזריחה עמדה קצת במקום אחד:


אלא משה מנלן. שם בפרק ב' דמסכת ע"ג קאמר מיתיבי ולא היה כיום ההוא לפניו ואחריו ומשני שעות הוא דלא הוי נפישי כולי האי ואי בעית אימא אבני ברד הוא דלא הוי ונראה לי דלא קשיא ליה מלפניו דתיקשי ליה ממשה דקדים ליהושע דהא בסיפא דהאי קרא מסיים לשמוע ה' בקול איש והכי קאמר דע"י שאמר יהושע שמש בגבעון דום שמע ה' בקולו והעמידה אבל ההיא עמידה דמשה לא היה ע"י קול איש שמשה לא אמר שתעמוד השמש ולא התפלל על זה כלל אלא הקב"ה מעצמו הבטיחו על זה כדי לגדלו אלא מהא שעמדה חמה לנקדימון פריך ומלאחריו קא קשיא ליה דהא לו עמדה חמה על ידי תפלתו והקב"ה שמע לקולו





מראית העין

שנקדרה חמה בעבורו. עיין פירש"י ותוספות ועיין באבות דרבי נתן פרק הששי שהביא שם האי עובדא ודוק שיש איזה שינוי קצת ועיין בע"ז דף כ"ה ודו"ק בפירוש רש"י ז"ל שם ועמ"ש שם התוספות ועיין בפתח עינים בשמעתין. ובמדרש הובא בילקוט מלכים סימן רט"ו על פסוק ויהי בהעלות המנחה אמרו שאליהו הנביא זכור לטוב העמיד השמש וכתב בספר מדרש תלפיות דף מ"א דלא מני ליה דאליהו הנביא זכור לטוב אמר לשמש שיעמוד לכבוד הקב"ה ולא דמי להני עכ"ד ויצטרף לזה דאליהו הנביא זכור לטוב הוא מלאך כמ"ש במ"א מרז"ל שהיה מלאך וירד לעה"ז ואינו בסוג הני דמני:


לעולם יהא אדם רך כקנה וכו'. עיין מה שרמזתי בעניותי בקונטריס כסא רחמים באבות דרבי נתן פרק מ"א בס"ד ע"ש:





פתח עינים

ת"ר ג' נקדה להם חמה וכו' בעין יעקב הביא דבורי תוס' מחודשים ובזה הקשו דלא חשיב חזקיהו ומשנו לחד שינויא דהיה תשלום וכו' ע"ש וכן כתב רבינו ישעיה מטראני הראשון בחידושיו לישב דלא חשיב יעקב אע"ה וחזקיהו הע"ה שהיו תשלומין:


מעשה שבא רבי אלעזר בר"ש וכו' במסכת דרך ארץ גריס ר' שמעון בן אלעזר. וכן הגרסא באבות דר' נתן פ' מ"א. וגם מהר"י פינטו בתוך דבריו כתב ר' שמעון בן אלעזר ע"ש. ועיין מ"ש בעניותי בהך עובדא בקונט' כסא דוד דרוש י"ג:

